钦定古今图书集成/明伦汇编/官常典/第747卷 > 夏魁旸
## 钦定古今图书集成/明伦汇编/官常典/第747卷 > 夏魁旸

按《衡州府志》：“魁旸，字宿甫。崇祯乙亥，以明经训导奉
化。越三载，为武义教谕，士皆式之。未几，摄浦江令。有
贼许都者，陷义乌，并及浦江。魁旸誓众登陴，凡六昼
夜。城破被执，抗骂不屈，殒于池中。游帅蒋若来后，督
官骑至，得其尸，泣曰：‘真可谓从容就义者也’。事闻，奉
旨褒祀。”